
DOSTAVITI:
1. Ministarstvo pravosuđa, uprave i digitalne transformacije, Maksimirska 63, 10 000 Zagreb
2. Općinski načelnik Općine Žakanje
3. Službeni glasnik Općine Žakanje
4. Pismohrana



GODIŠNJE IZVJEŠĆE O RADU OPĆINSKOG NAČELNIKA U 2025. GODINI

1. Uvod 

Temeljem članka 30. Statuta Općine Žakanje (Službeni glasnik Općine Žakanje, 01/21) Općinski načelnik podnosi izvješće o svom radu. 

U izvještajnom razdoblju načelnik Općine Žakanje uredno je obavljao sve izvršne poslove koji su mu povjereni zakonom, a posebice:
· utvrđivanje prijedloga općih akata,
· izvršavanje prijedloga  i osiguravanje izvršavanja općih i drugih akata Općinskog vijeća,
· usmjeravanje djelovanja Jedinstvenog upravnog odjela Općine u obavljanju poslova iz samoupravnog djelokruga te nadziranje rada,
· upravljanje nekretninama i pokretninama u vlasništvu Općine kao i njezinim prihodima i rashodima, u skladu sa zakonom i statutom,
· obavljanje i drugih poslova utvrđenih statutom,
· donošenje odluka o investicijama, 
· donošenje odluka o izradi projekata i prijavljivanje istih odgovarajućim izvorima financiranja
· briga o sustavu zaštite i spašavanja
· održavanje suradnje s drugim jedinicama lokalne samouprave

2. Aktivnosti 

U Općini Žakanje je na dan 31.12.2025.godine u radnom odnosu na neodređeno vrijeme bilo zaposleno:
· 4 službenika (s time da referent- komunalni redar obavlja poslove u Općini Žakanje, Kamanje i Ribnik temeljem Odluke o zajedničkom obavljanju komunalnog redarstva – poljoprivrednog redarstva) i
· 1 namještenik.

Načelnik i Jedinstveni upravni odjel su u izvještajnom razdoblju obavljali poslove i provodili aktivnosti utvrđene Proračunom Općine Žakanje za 2025. godinu. Aktivnosti su utvrđene kroz slijedeće programe:
1. Redovna djelatnost Općinskog vijeća i Ureda načelnika
2. Javna uprava i administracija
3. Program održavanja komunalne infrastrukture
4. Program gradnje komunalne infrastrukture
5. Program javnih potreba u kulturi
6. Program javnih potreba u sportu
7. Unapređenje društvenog života zajednice
8. Unapređenje predškolskog odgoja i obrazovanja
9. Unapređenje osnovnoškolskog, srednjoškolskog i visokog obrazovanja
10. Unapređenje socijalne skrbi
11. Unapređenje sektora vatrogastva i civilne zaštite
12. Projekti energetske učinkovitosti i zelene tranzicije
13. Uspostava učinkovitog sustava gospodarenja otpadom
14. Unapređenje poljoprivrede
15. Unapređenje gospodarstva
16. Unapređenje turističke ponude
17. Provedba demografskih mjera i podrška djeci i mladima
18. Unapređenje sustava javnog prijevoza
19. Zaštita životinja i dobrobit kućnih ljubimaca
20. Prostorno planiranje i upravljanje prostorom
21. Upravljanje imovinom 
22. Unapređenje zdravstva


3. Javnost rada

Javnost rada osigurana je objavom akata u Službenom glasniku Općine Žakanje, na web stranici Općine Žakanje www.opcina-zakanje.hr, na oglasnoj ploči Općine Žakanje, na sjednicama Općinskog vijeća Općine Žakanje, putem Mjesnih odbora, putem medija te u komunikaciji s građanima. 

4. Uključivanje građana u proces odlučivanja – javne rasprave, e-savjetovanja

U izvještajnom razdoblju provođena su e-Savjetovanja za slijedeće odluke, programe i pravilnike:
1. Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj
2. Odluka o izmjenama i dopunama Odluke o porezima Općine Žakanje
3. Odluka o visini poreznih stopa godišnjeg poreza na dohodak
4. Godišnji provedbeni program unapređenja zaštite od požara Općine Žakanje za 2025. godinu 
5. Odluke o nerazvrstanim cestama na području Općine Žakanje
6. Pravilnik o stipendiranju učenika i studenata s područja Općine Žakanje
7. Program sufinanciranja troškova sterilizacije i kastracije pasa i mačaka na području Općine Žakanje u razdoblju od 2025. do 2028. godine
8. Program potpora u gospodarstvu na području Općine Žakanje u razdoblju od 2025. do 2028. godine
9. Program potpora u poljoprivredi na području Općine Žakanje za razdoblje od 2025. do 2028. godine
10. Program potpora za energetsku obnovu i ekološko zbrinjavanje otpadnih voda u obiteljskim kućama na području Općine Žakanje za razdoblje od 2025. do 2028. godine
11. Program održavanja komunalne infrastrukture za 2026. godinu
12. Program gradnje komunalne infrastrukture za 2026. godinu
13. Program javnih potreba u sportu za 2026. godinu
14. Program javnih potreba u kulturi za 2026. godinu
15. Socijalni program Općine Žakanje za 2026. godinu
16. Program javnih potreba za obavljanje djelatnosti Hrvatske gorske službe spašavanja – stanice Karlovac za 2026. godinu
17. Proračuna Općine Žakanje za 2026. godinu s projekcijama za 2027. i 2028. godinu
18. Odluke o izvršenju Proračuna Općine Žakanje za 2026. godinu

5. Javna nabava

Općinski načelnik donio je Plan nabave za 2025. godinu te se isti mijenja i dopunjuje prema potrebi. Plan nabave javno je dostupan na mrežnim stranicama Općine Žakanje https://www.opcina-zakanje.hr/7/149/Plan-nabave i na stranicama Elektroničkog oglasnika javne nabave- EOJN https://eojn.nn.hr/Oglasnik/ .

Registar ugovora javne nabave, okvirnih sporazuma i jednostavne nabave dostupan je na mrežnim stranicama Općine Žakanje https://www.opcina-zakanje.hr/7/167/Registar-ugovora i na poveznici Elektroničkog oglasnika javne nabave RH: https://eojn.nn.hr/Oglasnik/

U izvještajnom razdoblju provedeni su slijedeći otvoreni postupci javne nabave male vrijednosti:
1. Rekonstrukcija nogometnog igrališta u Žakanju
2. Rekonstrukcija nerazvrstane ceste kroz naselje Kohanjac
3. Uređenje i opremanje igrališta za djecu u Zaluki Lipničkoj

Provedeni su slijedeći postupci jednostavne nabave:
1. Održavanje i uređenje poljskih putova
2. Modernizacija prometnica na području Općine Žakanje
3. Opskrba električnom energijom
4. Uređenje kupališta na rijeci Kupi
5. Nabava dodatnih obrazovnih materijala za učenike osnovne škole
6. Održavanje nerazvrstanih cesta i javnih površina u zimskim uvjetima
7. Održavanje javne rasvjete
8. Provedba Programa zaštite divljači za površine izvan lovišta za Općinu Žakanje u 2026. godini
6. [bookmark: _Hlk160713589]Sklopljeni ugovori

Jedinstveni upravni odjel vodi Evidenciju sklopljenih ugovora koji se objavljuje i javno je dostupan na web stranici https://www.opcina-zakanje.hr/7/31/Pregled-sklopljenih-ugovora .
7. Komunalna infrastruktura

a. Održavanje komunalne infrastrukture

Temeljem programa održavanja komunalne infrastrukture za 2025. godinu izvršavale su se planirane aktivnosti na održavanju:
	A100301- Održavanje javne rasvjete

	Upravljanje i održavanje instalacija javne rasvjete, uključujući podmirivanje troškova električne energije

	Podmirenje troškova električne energije

	Zamjena postojećih ili postava novih stupova i svjetiljki javne rasvjete na mjestima dotrajalih ili oštećenih, zamjena postojećih te postava novih žarulja temeljem prijava građana te redovnim obilaskom terena, ostale usluge tekućeg i investicijskog održavanja javne rasvjete, postavljanje i skidanje dekorativne rasvjete za vrijeme božićnih i novogodišnjih blagdana te dekorativno ukrašavanje za vrijeme ostalih blagdana i obilježavanja.

	A100302- Održavanje nerazvrstanih cesta

	Skup mjera i radnji za osiguranje sigurnog prometa na cestama, očuvanje temeljnih svojstava i poboljšanje prometnih, tehničkih i sigurnosnih značajki, zaštite od štetnog utjecaja cestovnog prometa, očuvanje okoliša i urednog izgleda.

	Kameni materijal za nasipavanje nerazvrstanih cesta i drugih prometnih površina, nabava soli za posipavanje, nabava i postavljanje prometnih znakova, zamjena razbijenog stakla na nadstrešnici na autobusnom stajalištu u Sračku.

	Čišćenje i popravljanje lokalnih oštećenja ceste, dovoz i ugradnja kamenog materijala, profiliranje kamenih kolnika i sl.
Pikamiranje i malčiranje bagerom. Uređenje potpornog zida na Jugovcu.
Košnja bankina u pojasu 2m od ruba ceste, povremena pojačana košnja, orezivanje i sječa vegetacije po potrebi u slobodnom profilu ceste te u propisanom trokutu preglednosti, osiguranje vidljivosti i dostupnosti prometne signalizacije i opreme na cesti.
Zimska služba koju obavljaju gospodarski subjekti prema Ugovoru/Narudžbenici o povjeravanju poslova zimske službe, sukladno Operativnom planu zimske službe.

	Zimska služba koju obavljaju fizičke osobe prema ugovoru o djelu: Dežurstvo i otklanjanje snježnih padalina u svrhu osiguranja normalnog odvijanja prometa te posipanje prometnica agregatom i solju u slučaju potrebe, sukladno Operativnom planu zimske službe.

	A100303- Održavanje groblja i mrtvačnice

	Održavanje prostora i zgrada za obavljanje ispraćaja i ukopa pokojnika, uređivanje puteva, zelenih i drugih površina unutar groblja, opskrba vodom te iznošenje i odvoz smeća

	Materijal za tekuće i investicijsko održavanje groblja i mrtvačnica

	Usluge tekućeg i investicijskog održavanja groblja i mrtvačnice (zamjena miješalice za vodu – mrtvačnica Žakanje)

	Opskrba vodom

	A100304- Održavanje građevina javne odvodnje oborinskih voda

	Omogućavanje odvodnje površinskih voda s kolnika, održavanje i čišćenje sustava i građevina za odvodnju, kontrolirana odvodnja ceste. Nabava cijevi za oborisnku odvodnju, slivničkih rešetki, rubnjaka, kanalica i sl.

	Materijal za tekuće i investicijsko održavanje sustava odvodnje oborinskih voda

	Ostale usluge tekućeg i investicijskog održavanja

	A100305- Održavanje javnih zelenih površina

	Košnja, orezivanje i sakupljanje biološkog otpada s javnih zelenih površina, čišćenje nogostupa i trga, Pražnjenje koševa za otpatke te njihovo zbrinjavanje, pražnjenje koševa za otpatke i njihovo zbrinjavanje, popravak postojećih te postavljanje novih koševa za otpatke, obnova, održavanje i njega drveća, ukrasnog grmlja i drugog bilja, održavanje klupica na javnim površinama, održavanje nadstrešnica na stajalištima te druge usluge i materijal potrebni za održavanje zelenih površina.

	Materijal i dijelovi za tekuće i investicijsko održavanje javnih površina (cvijeće, zemlja, ostalo)

	Usluge tekućeg i investicijskog održavanja javnih površina (servis kosilica, rušenje betonske škarpe – MO Žakanje)

	Motorni benzin

	A100306- Održavanje čistoće javnih površina

	Pod čišćenjem javnih površina podrazumijeva se čišćenje i pranje javnih površina, nabavku, postavljanje i čišćenje košarica i spremnika za otpad, te uklanjanje otpada koje je nepoznata osoba odbacila na javnu površinu (sanacija divljih deponija).

	Iznošenje i odvoz smeća

	A100307- Održavanje građevina, uređaja i predmeta javne namjene

	Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

	Unapređenje električne mreže – nije se realiziralo sukladno planiranom

	Unapređenje vodovodne i hidrantske mreže – nije se realiziralo sukladno planiranom



b. Gradnja komunalne infrastrukture

Temeljem programa gradnje komunalne infrastrukture za 2025. godine izvršavale su se slijedeće planirane aktivnosti:

	A100423 Izrada projektne dokumentacije

	Obuhvaća izradu projektne dokumentacije za gradnju i rekonstrukciju objekata komunalne infrastrukture:
- idejno rješenje uređenja centra Žakanje
- izvedbeni projekt potpornog zida u Jugovcu
- idejni projekt prometnice i parkirališta u Poslovnoj zoni Žakanje
- tehničko rješenje i glavni projekt rekonstrukcije višenamjenskog sportskog igrališta u Žakanju
- Glavni projekt groblja u Žakanju

	K100402 Gradnja – rekonstrukcija – modernizacija prometnica

	Obuhvaća troškove izgradnje nerazvrstanih cesta i usluge nadzora građenja:
- modernizacija prometnica: Mošanci, Žakanje- odvojak stara škola, Brihovo- odvojak Boldin, Mišinci- odvojak Boldin.

	A100417 Izgradnja pristupne ceste do Poslovne zone Žakanje

	Obuhvaća troškove izvlaštenja i otkupa zemljišta za izgradnju pristupne ceste do Poslovne zone Žakanje, troškove izgradnje pristupne ceste te troškove usluga nadzora:
- stručni nadzor nad izgradnjom
- izrada izmjena i dopuna projekta prometnice (usklađenje s projektom rekonstrukcije D6)
- troškovi izvlaštenja i otkupa zemljišta
- izgradnja prometnice

	K100410 Rekonstrukcija nogometnog igrališta u Žakanju

	- stručni nadzor nad rekonstrukcijom
- naknada za priključenje (elektroenergetska suglasnost)
- radovi na rekonstrukciji igrališta

	K100413 Uređenje groblja

	Uređenje groblja:
- izgradnja ogradnog zida na groblju u Žakanju
- postavljanje ograde na groblju u Bubnjarcima

	K100415 Gradnja javne rasvjete

	Gradnja i proširenje sustava javne rasvjete u naseljima prema potrebi:
- Jurovo, Gornji Bukovac Žak., Žakanje, Pravutina, Brihovo, Breznik, Kohanjac, Ertić

	K100416 Aglomeracija Žakanje

	Upravna pristojba za ishođenje dokumentacije za gradnju II. faze aglomeracije

	K100421 Rekonstrukcija NC Kohanjac – Brihovo

	Obuhvaća troškove prve faze rekonstrukcije nerazvrstane ceste kroz naselje Kohanjac te troškove usluge nadzora radova
- usluge stručnog nadzora
- radovi na rekonstrukciji prometnice

	K100422 Modernizacija nerazvrstane ceste – odvojak Muljevac

	Obuhvaća troškove radova na uređenje nerazvrstane ceste u naselju Zaluka Lipnička, odvojak Muljevac, ukupne dužine 2.000 m.

	K100424 Uređenje parkirališta u Selima Žakanjskim

	Obuhvaća troškove izgradnje potpornog zida, pripremu terena te asfaltiranje platoa parkirališta u Selima Žakanjskim 

	K100429 Uređenje i opremanje igrališta za djecu u Zaluki Lipničkoj – Projekt „Igranje bez granica“

	Uređenje i opremanje igrališta za djecu u Zaluki Lipničkoj



8. Sport, kultura i razvoj civilnog društva

[bookmark: _Hlk132369900]Raspisan je javni poziv za financiranje programa i projekata koje provode udruge financirane iz Proračuna Općine Žakanje u 2025. godini u okviru kojeg se raspoređuju sredstava Programa javnih potreba u kulturi i Programa javnih potreba u sportu i ostalih javnih potreba. Sredstva su se isplaćivala sukladno podnesenim prijavama. S korisnikom sredstava sklapali su se Ugovori o dodjeli financijskih sredstava programu/projektu iz sredstava proračuna Općine Žakanje za  2025. godinu.

Sukladno Zakonu o Hrvatskom crvenom križu usmjerena su sredstva za rad GDCK Ozalj koja se isplaćuju mjesečno u 12 jednakih rata.

9. Predškolski odgoj i obrazovanje 

Sukladno Odluci o utvrđivanju mjerila za naplatu usluga Dječjeg vrtića Pčelica Žakanje od roditelja- korisnika usluga sufinanciran je boravak djece u ustanovi za predškolski odgoj i obrazovanje izvan područja Općine Žakanje, budući da su u Dječjem vrtiću Pčelica Žakanje popunjeni kapaciteti.

U izvještajnom razdoblju provodio se projekt „Rekonstrukcija prostora za proširenje kapaciteta Dječjeg vrtića Pčelica Žakanje“, sufinanciran sredstvima iz NPOO-a i Ministarstva znanosti i obrazovanja. Projekt je uspješno završen s danom 31.08.2025.
10. Osnovnoškolsko, srednjoškolsko i visoko obrazovanje

Tijekom izvještajnog razdoblja usmjerena su sredstva za slijedeće aktivnosti:
· Sufinanciranje prijevoza učenika osnovne i srednjih škola,
· Nabava dodatnih obrazovnim materijala
· Sufinanciranje programa „Škola u prirodi“
· Financiranje produženog boravka u OŠ Žakanje
· Isplate stipendija

11. Zdravstvo i socijalna skrb

Na temelju podnesenih zahtjeva u skladu sa Socijalnim programom isplaćivane su pomoći i naknade (oprema za novorođenčad, troškovi stanovanja, prigodni poklon paketi).

Na temelju Ugovora o financiranju stimulacije radi zapošljavanja doktora medicine – specijaliste opće/obiteljske medicine, za rad na puno radno vrijeme u Domu zdravlja Ozalj, Ambulanta Žakanje, Žakanje 59, isplaćivala su se sredstva za stimulaciju.

12. Program organiziranje i provođenja zaštite i spašavanja

Temeljem Zakona o vatrogastvu u Proračunu Općine Žakanje planirana su sredstva za financiranje javnih potreba u vatrogastvu, te su  tijekom izvještajnog razdoblja isplaćivane tekuće i kapitalne pomoći Vatrogasnoj zajednici Općine Žakanje, usmjeravana su sredstva DVD-ovima na području Općine Žakanje, Javnoj vatrogasnoj postrojbi Grada Karlovac, Hrvatskoj gorskoj službi spašavanja, isplaćivane su naknade dobrovoljnim vatrogascima koji su sudjelovali u intervencijama, te su se realizirali troškovi za hitne intervencije uslijed nastanka prirodne nepogode poplave.

13. Poticanje energetske učinkovitosti i zelene tranzicije

U izvještajnom razdoblju objavljen je Javni poziv za podnošenje zahtjeva za sufinanciranje energetske obnove i ekološko zbrinjavanje otpadnih voda u obiteljskim kućama na području Općine Žakanje u 2025. godini. Isplaćene su potpore za 6 korisnika u ukupnom iznosu od 4.600,00 eura.

14. Prostorno uređenje, unapređenje stanovanja i zaštita okoliša

Tijekom izvještajnog razdoblja izvršavale su se slijedeće aktivnosti:
· Azeliji eko d.o.o. isplaćena je subvencija za djelatnosti zbrinjavanja komunalnog otpada
· Podmirivali su se troškovi zbrinjavanja miješanog komunalnog otpada na deponiju Ilovac
· Iznos poticajne naknade za smanjenje količine miješanog komunalnog otpada sukladno članku 101. i Dodatku V.  Zakonom o gospodarenju otpadom (NN84/2021), Fond obračunava do kraja tekuće kalendarske godine za prethodnu kalendarsku godinu, te je Općina Žakanje podmirila navedenu naknadu
· Temeljem sporazuma o sufinanciranju iznosa godišnje članarine u proračun EGTS-a „Poti prihodnosti – Ljubljana – Novo Mesto – Karlovac – Zagreb“ / „Putovi budućnosti - Ljubljana – Novo Mesto – Karlovac – Zagreb“ usmjerena su sredstva za sufinanciranje troška iznosa godišnje članarine Karlovačkoj županiji
· Sukladno Zakonu o zaštiti životinja usmjeravana su sredstva za redovan rad skloništa za životinje,
· Proveden je postupak transformacije Prostornog plana uređenja Općine Žakanje
· Proveden je postupak izrade I. izmjena i dopuna Urbanističkog plana uređenja ugostiteljsko-turističke zone Jurovo



15. Poljoprivreda
[bookmark: _Hlk509408559]
Izrađen je prijedlog idejnog rješenja komasacije poljoprivrednog zemljišta na području komasacijske gromade u k.o. Pravutina na području Općine Žakanje. Planirana komasacijska gromada prostire se na približno 484,26 ha te obuhvaća približno 2.900 parcela.  Projekt komasacije prijavljen je na Javni poziv za odabir određenog područja za provođenje komasacije u skladu s Programom komasacije poljoprivrednog zemljišta do 2026. godine.

Na temelju  Programa potpora poljoprivredi na području Općine Žakanje i ishođene suglasnost Ministarstva poljoprivrede na isti, raspisan je Javni poziv za podnošenje zahtjeva te je odobreno ukupno 60 potpora po pojedinim mjerama.

16. Gospodarstvo

Utvrđen je i donesen Program razvoja gospodarstva na području Općine Žakanje, raspisan je Javni poziv za podnošenje zahtjeva te su odobrene 4 potpore.

17. Turizam

Na području Općine Žakanje djeluje Turistička zajednica područja Kupa (Grad Ozalj , Općina Ribnik, Općina Žakanje, Općina Kamanje, Općina Draganić i Općina Lasinja) koja organizira i provodi različite aktivnosti i manifestacije. Općina Žakanje je usmjerila sredstva za sufinanciranje redovne djelatnosti TZP Kupa sukladno Sporazumu o financiranju TZP „Kupa“.

U izvještajnom razdoblju izvodili su se radovi na uređenju kupališta u Pravutini, Jurovskom Brodu i Sračku.

18. Provedba sportskih aktivnosti djece predškolske dobi i djece od I. do IV. razreda osnovne škole

U sportskoj dvorani OŠ Žakanje provodila se sportska aktivnost gimnastike. Treninzi se održavaju dva puta tjedno (srijedom i četvrtkom) ukupno 4 sata tjedno. Treninzi se odvijaju u dvije grupe, svaka grupa dva puta tjedno po jedan sat. Projekt se u prvom polugodištu provodio uz financijsku potporu Ministarstva demografije i useljeništva, dok se od početka školske godine 2025./26. sportske aktivnosti financiraju iz vlastitih prihoda Općine Žakanje.

19. Upravljanje imovinom

U izvještajnom razdoblju uređivani su općinski prostori (krećenje unutarnjih zidova, brušenje i lakiranje parketa) te je nabavljena nova uredska oprema. Nabavljene su blagdanske dekoracije.

20. Projekti

1. Poziva na dostavu projektnih prijedloga „Izgradnja, dogradnja, rekonstrukcija i opremanje predškolskih ustanova, drugi Poziv“ iz Nacionalnog plana oporavka i otpornosti 2021. – 2026.: Prijavljen projekt „Rekonstrukcija i opremanje prostora za proširenje kapaciteta DV Pčelica Žakanje“ – isplaćena su sredstva sufinanciranja u iznosu od 114.673,00 eura te je potpisan ugovor. 

Temeljem članak 4. i 5. Odluke o kriterijima za dodjelu sredstava potrebnih za završetak investicija financiranih iz projekata Europske unije za izgradnju ili rekonstrukciju dječjih vrtića podnesen je Zahtjev za dodjelu sredstava potrebnih za završetak investicija financiranih iz projekata Europske unije za izgradnju ili rekonstrukciju dječjih vrtića te su osigurana dodatna sredstva u iznosu od 26.664,96 eura, a koja su i isplaćena.

2. APPRRR: Na javni poziv u okviru mjere 4.3.3. „Ulaganje u šumsku infrastrukturu“ prijavljen je projekt „Rekonstrukcija traktorskog puta u šumsku cestu“ te je za provedbu odobren iznos od 489.158,26 eura. Projekt je u cijelosti proveden u prethodnom izvještajnom razdoblju te je podnesen zahtjev za nadoknadu sredstava. APPRRR je isplatio 3. ratu u iznosu od 47.324,75 čime je projekt završen.

3. MRRFEU: Poziv za iskaz interesa za financiranje projekata prema Programu održivog razvoja lokalne zajednice- prijavljen projekt „Rekonstrukcija nerazvrstane ceste kroz naselje Kohanjac“ te je odobrena financijska potpora u iznosu od 60.000,00 eura. 

4. MRRFEU: Javni poziv za iskaz interesa za financiranje projekata prema Programu revitalizacije depriviranih područja Karlovačke i Sisačko-moslavačke županije -  prijavljen projekt „Izgradnja pristupne ceste do Poslovne zone Žakanje“ – odobreno sufinanciranje projekta u iznosu od 300.000,00 eura. Projekt je u tijeku.

5. SDU ZA DEMOGRAFIJU I MLADE: Pilot projekt javni poziv jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole – prijavljen projekt „Organizacija sportskih aktivnosti – gimnastike“ – odobrena je potpora u iznosu od 26.000,00 eura. Projekt je završen.

6.  KAZUP: Javni poziv za prijavu projekata za sufinanciranje temeljem Programa unapređenja turizma Karlovačke županije u 2025. godini – Prijavljen projekt „Uređenje poučne staze Veprina – FAZA II“- odobrena financijska potpora u iznosu od 3.000,00 eura

7. KAZUP: Javni poziv za prijavu projekata za sufinanciranje temeljem Programa unapređenja turizma Karlovačke županije u 2025. godini – Prijavljen projekt „Proštenje Velike Gospe“ – odobrena financijska potpora u iznosu od 1.000,00 eura.

8. KAZUP: Javni poziv za prijavu projekata za sufinanciranje temeljem Programa poticanja ravnomjernog razvitka Karlovačke županije u 2025. godini – prijavljen projekt: „Rekonstrukcija nerazvrstane ceste kroz Kohanjac“, odobrena financijska potpora u iznosu od 18.000,00 eura.

9. MPGI: Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2025. godini – prijavljen projekt „Rekonstrukcija nerazvrstane ceste kroz Kohanjac“ – odobrena potpora u iznosu od 46.400,00 eura

10. MPGI: Javni poziv za nominiranje projekata i aktivnosti za dodjelu financijske potpore za održivi povratak na potpomognuta područja prijavljen projekt „Rekonstrukcija nerazvrstane ceste kroz naselje Kohanjac“. Potpora nije odobrena.

11. MPGI: Poziv na dodjelu bespovratnih sredstava izrada prostornih planova nove generacije putem elektroničkog sustava „ePlanovi“ (Kod Poziva: NPOO.C2.3.R3-I7.01) – prijavljen projekt „Transformacija Prostornog plana Općine Žakanje sa smanjenim sadržajem“ – odobrena financijska potpora u iznosu od 11.000 eura. Postupak transformacije je proveden te je projekt uspješno završen.

12. MPGI: Poziv na dodjelu bespovratnih sredstava izrada prostornih planova nove generacije putem elektroničkog sustava „ePlanovi“ (Kod Poziva: NPOO.C2.3.R3-I7.01) – prijavljen projekt „Izmjene i dopune Urbanističkog plana uređenja ugostiteljsko-turističke zone Jurovo“ – odobrena financijska potpora u iznosu od 6.000,00 eura. Postupak izrade I. izmjena i dopuna UPU Jurovo proveden te je projekt uspješno završen.

13.  MINTS: Javni poziv za iskaz interesa za sufinanciranje izgradnje, obnove, održavanja, opremanja i rekonstrukcije sportskih građevina za 2025. godinu – prijavljen projekt „Rekonstrukcija nogometnog igrališta u Žakanju“ – odobrena potpora u iznosu od 300.000,00 eura. Projekt je u fazi provedbe postupka javne nabave.

14. MDU: Poziv za dodjelu bespovratnih sredstava „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu“ prijavljen projekt „Igranje bez granica – opremanje i uređenje igrališta za djecu u Zaluki Lipničkoj“ – odobrena potpora u iznosu od 50.000 eura.

15. MDU: Poziv za dodjelu bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ prijavljen projekt „Vrtić po mjeri djeteta – DV Pčelica Žakanje“ – odobrena financijska potpora u iznosu od 22.000 eura.

16. Interreg Program Slovenija - Hrvatska 2021.-2027.: Poziv na dostavu projektnih prijedloga u sklopu Programa Interreg VI-A Slovenija - Hrvatska 2021.-2027. u suradnji sa slovenskim i hrvatskim partnerima prijavljen projekt „VODA – generator održivog razvoja na prekograničnom području Bele Krajine i Ozaljskog pokuplja. Projekt nije prihvaćen.

17. Temeljem Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ prijavili smo projektni prijedlog „POKRET I ZNANJE ZA MALIŠANE“ koji je usmjeren je na unapređenje kvalitete života djece predškolske dobi te učenika od 1. do 4. razreda osnovne škole kroz provedbu sportskih (univerzalna sportska škola) i edukativnih aktivnosti (STEM radionice, učenje engleskog jezika) u maloj ruralnoj zajednici Općine Žakanje. Projekt nije prihvaćen.

18. Na Javni poziv za iskaz interesa za sufinanciranje izgradnje i rekonstrukcije sportskih građevina za 2026. godinu prijavljen projekt „Rekonstrukcija višenamjenskog sportskog igrališta u Žakanju“. Projekt je prošao administrativnu provjeru, te se očekuje potpisivanje ugovora o dodjeli bespovratnih sredstava.

21. Ostalo

Redovno su podnošena izvješća: Izvješće o javnoj nabavi, Izjava o fiskalnoj odgovornosti, Izvješće o nepravilnostima, Izvješće o provedbi Zakona o pravu na pristup informacijama i druga izvješća prema zakonskim obvezama.

22. Zaključak

Ovaj izvještaj predstavlja kratak pregled aktivnosti u razdoblju od 01. siječnja do 31.12.2025. godine. Načelnik je tijekom godine surađivao s susjednim Općinama i Gradovima, odazivao se na sastanke koje je organizirala Karlovačka županija i druge institucije, odazivao se na pozive drugih općina i gradova na proslave raznih prigoda, sudjelovao je godišnjim skupštinama udruga civilnog društva, te obavljao i druge aktivnosti sukladno Statutu i Zakonima.

OPĆINSKI NAČELNIK
Danijel Jurkaš

